**Pokračovanie plnenia povinného predprimárneho vzdelávania**

Vážení rodičia,

od 01.01.2021 je účinná nova legislatívna zmena zákona č. 245/2008 Z.z. o výchove a vzdelávaní (školský zákon) a o zmene doplení niektorých zákonov. Zmena, ktorá nadobudla platnosť upravuje postup pri žiadaní o pokračovanie plnenia povinného predprimárneho vzdelávania v materskej škole.

O pokračovaní plnenia povinného predprimárneho vzdelávania je potrebné uvažovať v prípade, že dieťa nedosiahlo školskú spôsobilosť po dovŕšení šiesteho roka veku. Zákonný zástupca dieťaťa môže požiadať o pokračovanie plnenia povinného predprimárneho vzdelávania. K žiadosti, ktorú doručí zákonný zástupca riaditeľke MŠ je potrebné priložiť prílohy:

1. Písomný súhlas všeobecného lekára pre deti a dorast
2. Písomný súhlas príslušného zariadenia výchovného poradenstva a prevencie
3. Informovaný súhlas zákonného zástupcu

Zákonný zástupca dieťaťa má zákonnú povinnosť zapísať dieťa do základnej školy pri splnení podmienky veku. V základnej škole zákonný zástupca dieťaťa informuje iniciatívne sám riaditeľa základnej školy o skutočnosti, že požiada riaditeľku materskej školy o pokračovanie plnenia povinného predprimárneho vzdelávania.

Žiadosť o pokračovanie plnenia povinného predprimárneho vzdelávania spolu s písomnými súhlasmi príslušného zariadenia výchovného poradenstva a prevencie, všeobecného lekára pre deti a dorast a s informovaným súhlasom zákonného zástupcu je potrebné doručiť riaditeľke MŠ do 20.mája 2021. Rozhodnutie o pokračovaní plnenia povinného predprimárneho vzdelávania v materskej škole vydáva riaditeľka materskej školy do 15. júna 2021.

Pokračovanie plnenia predprimárneho vzdelávania sa nezapočítava do rokov plnenia povinnej školskej dochádzky.